NRI बॉयफ्रेंड निखिल पटेल के साथ लिए सात फेरे, बेटे का हाथ थामे पहुंची मंडप
Shalini Bhanot, Ex-wife of Bigg Boss 16 Fame, Gets Married to NRIs Boyfriend Nikhil Patel बिग बॉस 16 फेम शालीन भनोट की पूर्व पत्नी दलजीत कौर ने अपने एनआरआई बॉयफ्रेंड निखिल पटेल के साथ 18 मार्च को दूसरी शादी कर ली है, जिसका एक वीडियो भी सोशल मीडिया पर सामने आया है।
बिग बॉस 16 फेम शालीन भनोट की पूर्व पत्नी दलजीत कौर ने अपने एनआरआई बॉयफ्रेंड निखिल पटेल के साथ 18 मार्च को दूसरी शादी कर ली है, जिसका एक वीडियो भी सोशल मीडिया पर सामने आया है।
इस वीडियो में पहले दलजीत दुल्हन के जोड़े में अपने बेटे जेडन का हाथ थामकर एंट्री लेते हुए नजर आईं, फिर कपल एक- दूसरे को वरमाला पहनाते हुए दिखाई दे रहे हैं। इसके बाद निखिल उन्हें गले भी लगाते हैं। इस दौरान दोनों बेहद खुश नजर आ रहे हैं। वीडियो सामने आते ही फैंस ने कपल को बधाइयां देनी शुरू दी है।
दलजीत कौर का वेडिंग लुक
लुक की बात करे तो दलजीत काफी सिंपल लग रही हैं। उन्होंने व्हाइट लहंगे के साथ रेड दुपट्टा कैरी किया हुआ है। वहीं निखिल व्हाइट ट्रेडिशनल आउटफिट में काफी डैशिंग लग रहे हैं।
शादी के एक दिन पहले यानी 17 मार्च को दलजीत ने अपनी संगीत नाइट का आयोजन किया था। इस पार्टी में सभी को ग्रीन कलर के आउटफिट में ट्विनिंग करते देखा गया। जिसकी कुछ फोटोज भी सोशल मीडिया पर सामने आई थीं।
दलजीत-निखिल की लव स्टोरी
बता दें कि दलजीत और निखिल दोनों की ही ये दूसरी शादी है। दलजीत ने पहले टीवी एक्टर शालीन भनोट के साथ शादी की थी। जिससे उनका एक बेटा जेडन है। वहीं, निखिल भी पहले से शादीशुदा हैं और दो बेटियों अरियाना और अनिका के पिता हैं। रिपोर्ट्स की माने तो दोनों की मुलाकात पिछले साल दुबई में एक कॉमन फ्रेंड की पार्टी में हुई थी। इसके बाद, दोनों के बीच दोस्ती हुईं फिर कपल ने शादी करने का फैसला लिया। अब शादी के बाद वह बेटे के साथ अफ्रीका शिफ्ट हो जाएंगी।
